แนวปฏิบัติการตรวจสอบความซ้ำซ้อนหรือความคล้ายคลึงของผลงานวิชาการ
ที่เสนอขอมีวิทยฐานะหรือเลื่อนวิทยฐานะเชี่ยวชาญและวิทยฐานะเชี่ยวชาญพิเศษ
................................
ก.จ. ก.ท. และ ก.อบต. ในการประชุมครั้งที่ 2/2568 เมื่อวันที่ 17 กุมภาพันธ์ 2568               ได้มีมติเห็นชอบกำหนดให้ข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น                 ต้องประพฤติปฏิบัติตนเพื่อรักษาจริยธรรมที่กำหนดไว้อย่างเคร่งครัดอยู่เสมอ โดยต้องซื่อสัตย์สุจริต มีจิตสำนึกที่ดี                 มีความรับผิดชอบต่อหน้าที่และต่อผู้เกี่ยวข้อง ในฐานะข้าราชการหรือพนักงานครูและบุคลากรทางการศึกษา      องค์กรปกครองส่วนท้องถิ่น ประกอบกับหลักเกณฑ์และวิธีการเกี่ยวกับการให้ข้าราชการหรือพนักงานครู                และบุคลากรทางการศึกษาองค์กรปกครองส่วนท้องถิ่น ขอมีวิทยฐานะหรือเลื่อนวิทยฐานะเชี่ยวชาญและวิทยฐานะเชี่ยวชาญพิเศษ จึงกำหนดแนวปฏิบัติการตรวจสอบความซ้ำซ้อนหรือความคล้ายคลึงของผลงานทางวิชาการ                ที่เสนอขอมีวิทยฐานะหรือเลื่อนวิทยฐานะเชี่ยวชาญและวิทยฐานะเชี่ยวชาญพิเศษ เพื่อเพิ่มประสิทธิภาพ                          การตรวจสอบผลงานทางวิชาการให้เกิดความรวดเร็ว ชัดเจนและถูกต้อง ดังนี้


1. ผลงานทางวิชาการที่ไม่มีความซ้ำซ้อนหรือความคล้ายคลึงกับผลงานทางวิชาการ             ของผู้อื่นตามที่ ก.จ. ก.ท. และ ก.อบต. กำหนด หมายความว่า ผลงานทางวิชาการที่เมื่อนำไปตรวจสอบด้วยโปรมแกรมการตรวจสอบ ความซ้ำซ้อนหรือความคล้ายคลึงกันของผลงานทางวิชาการหรือมีค่าความซ้ำซ้อนหรือความคล้ายคลึง              กับผลงานทางวิชาการของผู้อื่น ไม่เกินร้อยละ 30


2. ผลงานทางวิชาการที่สำนักงาน ก.จ. ก.ท. และ ก.อบต. จะดำเนินการตรวจสอบด้วยโปรแกรมการตรวจสอบความซ้ำซ้อนหรือความคล้ายคลึงกันของผลงานทางวิชาการ ได้แก่ 
2.1 ผลงานทางวิชาการที่เสนอขอมีวิทยฐานะหรือเลื่อนวิทยฐานะเชี่ยวชาญ และวิทยฐานะเชี่ยวชาญพิเศษ ที่ผู้ขอรับการประเมินยื่นคำขอไว้ก่อนวันที่แนวปฏิบัติฯ นี้ใช้บังคับ สำนักงาน ก.จ. ก.ท. และ ก.อบต. ยังไม่ได้ส่งผลงานทางวิชาการให้คณะกรรมการประเมินพิจารณา 
2.2 ผลงานทางวิชาการที่เสนอขอมีวิทยฐานะหรือเลื่อนวิทยฐานะเชี่ยวชาญ และวิทยฐานะเชี่ยวชาญพิเศษ ที่ผู้ขอรับการประเมินยื่นคำขอตั้งแต่วันที่แนวปฏิบัติฯ นี้ใช้บังคับ


3. เมื่อสำนักงาน ก.จ. ก.ท. และ ก.อบต. ได้นำผลงานทางวิชาการมาตรวจสอบด้วยโปรแกรม           การตรวจสอบความซ้ำซ้อนหรือความคล้ายคลึงกันของผลงานทางวิชาการแล้ว จะส่งผลการตรวจสอบฯ ดังกล่าว       ในรูปแบบไฟล์ PDF ให้คณะกรรมการประเมิน เพื่อเป็นข้อมูลประกอบการประเมินต่อไป


ทั้งนี้ ค่าร้อยละของความซ้ำซ้อนหรือความคล้ายคลึงของผลงานทางวิชาการที่เกินร้อยละ 30   มิได้เป็นการยืนยันว่าผลงานดังกล่าวไม่เข้าข่ายเป็นการคัดลอกหรือเลียนผลงานทางวิชาการ ซึ่งการพิจารณาว่าผลงานดังกล่าวเป็นการคัดลอกหรือลอกเลียนผลงานทางวิชาการหรือไม่นั้น คณะกรรมการประเมินที่ ก.จ. ก.ท.           และ ก.อบต. แต่งตั้ง จะเป็นผู้พิจารณาอีกครั้งหนึ่ง
***************************
